./data/phi0474/phi022/phi0474.phi022.perseus-lat2.xml
M. Tullius Cicero
Mucius solus in castra Porsennae venisset eumque interficere proposita sibi morte conatus esset; ex qua P  Decius primum pater, post aliquot annos patria virtute praeditus filius se ac vitam suam instructa acie pro salute populi Romani victoriaque devovisset; ex qua innumerabiles alii partim adipiscendae laudis, partim vitandae turpitudinis causa mortem in variis bellis aequissimis animis oppetissent; in qua civitate ipse meminissem patrem huius M  Crassi, fortissimum virum, ne videret victorem vivus inimicum, eadem sibi manu vitam exhausisse qua mortem saepe hostibus obtulisset